Zaoštrava se kriza u Obali Slonovače
Ministar u vladi Obale Slonovače pozvao je pristalice predsednika Gbagboa da zauzmu hotel u Abidžanu gde je sedište njegovog rivala. 
Ministar u vladi Obale Slonovače pozvao je pristalice predsednika da zauzmu hotel u Abidžanu gde je njegov rival postavio svoj štab, pod zaštitom Ujedinjenih nacija. Ministar za omladinu  izjavio je za jedan dnevni list da Uatara ima rok do 1. januara da napusti hotel u kojem je organizovao medjunarodnu priznatu vladu. Gaude, koji takodje predvodi militantnu grupu "Mlade patriote" pozvao je na "napad golim rukama" na hotel koji štiti mala grupa pobunjeničkih boraca lojalnih Uatari, i oko 800 mirovnjaka Ujedinjenih nacija. I Uatara i Gbagbo su proglasili pobedu na predsedničkim izborima 28. novembra. UN i medjunarodna zajednica priznaju Uataru kao predsednika. Predajući akreditive Generalnom sekretaru UN, , novi ambasador Obale slonovače u Ujedinjenim nacijama, kojeg je imenovao Uatara, izjavio je da spor u vezi sa ishodom prošlomesečnih predsedničkih izbora vodi njegovu zemlju ka ivici genocida. Bambu je imenovao Uatara. Gbagbo je odbio da sidje sa vlasti a UN navode da je u dosadašnjim nemirima posle izbora poginulo više od 170 osoba.